《姑苏怀古》
明代·释古邈

山围长郭水临门，想见当时胜事繁。草木枯荣归晓露，市朝迁事问高原。

几年已泄夫差恨，终古难招伍相魂。顾我閒游云水伴，短筇何事立黄昏。

作者简介：古邈(一六四九─？)，字觉大。番禺人。俗姓罗。童年出海幢，求阿字大师剃染受具。天然老人还雷峰，入侍丈室。后奉命之福州长庆，暂充典客。竟以病入涅。著有《闽中吟草》一卷。事见清宣统《番禺县续志》卷二七。